# Kupiškio r. kūno kultūros ir sporto centro korupcijos prevencijos programa ir programos įgyvendinimo priemonių planas

 PATVIRTINTA

Kupiškio r. kūno kultūros ir sporto centro

 direktoriaus 2020 m. gruodžio 1 d.

 įsakymu Nr. V-48

# KUPIŠKIO R. KŪNO KULTŪROS IR SPORTO CENTRO

# KORUPCIJOS PREVENCIJOS PROGRAMA 2021–2023 METAMS

**I. BENDROSIOS PROGRAMOS NUOSTATOS**

1. Kupiškio r. kūno kultūros ir sporto centro 2021–2023 metų korupcijos prevencijos programa (toliau – Programa) skirta užtikrinti korupcijos prevenciją, siekiant sumažinti korupcijos pasireiškimo galimybes, šalinti prielaidas korupcijai atsirasti ir plisti Kupiškio r. kūno kultūros ir sporto centre (toliau – centras).
2. Pagrindinės programoje vartojamos sąvokos:
	1. **korupcija** – bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;
	2. **korupcijos prevencija** – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

# II. PROGRAMOS TIKSLAI IR UŽDAVINIAI

1. Programos tikslai:
	1. formuoti pilietinę antikorupcinę poziciją ir didinti teisinį sąmoningumą;
	2. atskleisti priežastis ir sąlygas korupcijai pasireikšti centre ir jas šalinti;
	3. užtikrinti skaidrią ir veiksmingą veiklą centre.
2. Programos uždaviniai:
	1. mažinti korupcijos pasireiškimo galimybių atsiradimą;
	2. siekti, kad visų sprendimų priėmimo procesai būtų skaidrūs, atviri ir prieinami centro bendruomenei;
	3. didinti antikorupcinio švietimo sklaidą centre, supažindinti su korupcijos reiškiniu: esme, priežastimis, pasekmėmis;
	4. skatinti nepakantumą korupcijos reiškiniams;
	5. ugdyti darbuotojų antikorupcines nuostatas, nepakančią korupcijos augimui pilietinę poziciją;
	6. ugdyti bendrąsias kompetencijas, vertybines nuostatas: pagarbą demokratijos vertybėms, neabejingumą viskam, kas vyksta šalia, sąžiningumą, atsakomybę už veiksmus ir poelgius;
	7. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

# KORUPCIJOS PREVENCIJOS PRINCIPAI

1. Korupcijos prevencija įgyvendinama vadovaujantis šiais principais:
	1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;
	2. visuotinio privalomumo – korupcijos prevencijos subjektais gali būti visi asmenys;
	3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

# SIEKIAMI REZULTATAI IR VERTINIMO KRITERIJAI

1. Siekiami rezultatai:
	1. didinti nepakantumą korupcijai;
	2. gerinti korupcijos prevencijos organizavimą centre;
	3. didinti visuomenės pasitikėjimą centru;
2. Programos rezultatyvumas nustatomas vadovaujantis kiekybės ir kokybės rodikliais:
	1. parengtų naujų ir atnaujintų korupcijos prevencijos programų ir įgyvendintų Programos priemonių skaičiaus pokytis;
	2. įvykdytų programos įgyvendinimo plano priemonių skaičius;
	3. atliktų korupcijos pasireiškimo tikimybės vertinimų skaičius;
	4. asmenų, pranešusių apie korupcijos pobūdžio teisės pažeidimus, skaičiaus pokytis;
	5. oficialių pranešimų apie įtariamus pažeidimus ir ištirtų pažeidimų santykis;
3. Kiekviena Programos įgyvendinimo priemonių plano priemonė vertinama pagal Programos priemonių plane nustatytus vertinimo kriterijus.

# IV. PROGRAMOS ADMINISTRAVIMAS

1. Programai įgyvendinti sudaromas Programos įgyvendinimo priemonių planas (priedas), kurio priemonių įvykdymo laikotarpis sutampa su programos įgyvendinimo pradžia ir pabaiga.
2. Už konkrečių Programos priemonių įgyvendinimą pagal kompetenciją atsako priemonių plane nurodytas vykdytojas.
3. Už Programos priemonių plano įgyvendinimo kontrolę atsakingas centro direktoriaus paskirtas asmuo už korupcijos prevenciją.
4. Centre prevencijos programą tvirtina mokyklos direktorius.

# IV. BAIGIAMOSIOS NUOSTATOS

1. Ši programa įsigalioja nuo 2021 m. sausio 1 d.
2. Programa įgyvendinama pagal Programos įgyvendinimo priemonių planą.
3. Už Programos įgyvendinimą atsakingas Programos priemonių plane nurodytas vykdytojas.
4. Programa skelbiama centro interneto svetainėje .